تورکیه‌نین آوروپا بیرلیگی ایشلری عذره ناظیری و باش موذاکیره جی عمر چلیک آوروپا بیرلیگی-نین تورکیه‌ده کی نماینده هئیتی‌نین صدری بویوک ائلچی کریستیان برگر، هئیت عضو‌لری و آوروپا بیرلیگی-نین عضوو اولان اؤلکه‌لرین بویوک ائلچی لری ایله گؤروشدو.
افطار یئمگی زامانی حیاتا کئچیریلن گؤروشده تورکیه-آوروپا بیرلیگی موناسیبت‌لری، قاچقین مسئله‌سی و ویزا معافیتی باشدا اولماقلا، بیر سیرا مسئله موذاکیره اولوندو.
جمهور باشقانی رجب طیب اردوغان‌ین بلژیک-ین پایتاختی بروکسل-ده آوروپا بیرلیگی کمیسیونونون صدری ژان کلود یانکر، آوروپا بیرلیگی شوراسی‌نین صدری دونالد توسک و آوروپا پارلامئنتی‌نین صدری آنتونیو تاژانی ایله می‌ین 25-ده کئچیردیگی گؤروش‌لرین تورکیه و آوروپا بیرلیگی آراسینداکی علاقه‌لر چرچیوه‌سینده یئنی بیر دؤنوش نقطه‌سی اولدوغو ایفاده ائدیلمیشدی.
آوروپا بیرلیگی کمیسیونونون گئنیشلنمه عذره کمیساری یوهانس هاهن‌ین ژوئیه آیی‌نین 6-دا تورکیه‌یه گلجیی بیلدیریلمیشدی.
بون‌دان باشقا، ژوئیه آیی‌نین ایکینجی یاری‌سیندا تورکیه و آوروپا بیرلیگی آراسیندا "یوکسک سویه‌لی سیاسی دیالوگ" گؤروش‌لری‌نین کئچیریلمه‌سی نظرده توتولور.
